ସମ୍ବଲପୁର ୨୧।୧୦- 5-Tକୁ ଫୁ... । ସର୍ବସମ୍ମୁଖରେ ଭିମ୍ସାର ଡାକ୍ତରଙ୍କ ଦାଦାଗିରି । ପୋଲିସ୍ ଉପସ୍ଥିତିରେ ଆଇନକୁ ହାତକୁ ନେଲେ ଡାକ୍ତର । ଭିଡିଓ ଭାଇରାଲ ପରେ ପୋଲିସ ତନାଘନା ଆରମ୍ଭ କରିଥିଲେ ବି ପୂରା ଘଟଣାରେ ପଦାକୁ ଆସିଛି ସରକାରୀ ଡାକ୍ତରଙ୍କ ପ୍ରାଇଭେଟ୍ ନର୍ସିଂ ହୋମ ମୋହ । ଘଟଣାକୁ ନେଇ ଚର୍ଚ୍ଚା ଯୋର୍ ଧରୁଥିବା ଦେଖି ସ୍ବାସ୍ଥ୍ୟ ମନ୍ତ୍ରୀଙ୍କ ଠାରୁ ଆରମ୍ଭ କରି ଦକ୍ଷିଣ ପଶ୍ଚିମାଞ୍ଚଳ ଡିଆଇଜିଙ୍କ ପର୍ଯ୍ୟନ୍ତ ସମସ୍ତେ ତଦନ୍ତ ଓ ସମୀକ୍ଷାର ଦ୍ବାହି ଦେଇଛନ୍ତି । .....
ସୁନ୍ଦର ବେହେରା ବୁର୍ଲା ନ୍ୟୁରୋ ସର୍ଜରୀ ବିଭାଗକୁ ଚିକିତ୍ସା ପାଇଁ ଆସିଥିଲେ । ସେଠାରେ ଡାକ୍ତର ସୂର୍ଯ୍ୟକାନ୍ତ ପାଟ୍ଟଯୋଶୀ ତାଙ୍କୁ ଆଡମିଟ୍ ନକରି ହସପିଟାଲ ପାଖରେ ଥିବା ସମଲେଶ୍ବରୀ ନର୍ସଂ ହୋମ୍କୁ ନେଇ ସେଠାରେ ତାଙ୍କର ଚିକିତ୍ସା କରିଥିଲେ । ତେବେ ସେଠାରେ ତାଙ୍କର ଚକିତ୍ସା ସରିଥିଲେ ମଧ୍ୟ ତାଙ୍କୁ ଡିସ୍ଚାର୍ଜ କରାଯାଉନଥିବାରୁ ସୁନ୍ଦର ବେହେରାଙ୍କ ପୁଅ ବୁର୍ଲା ଭିମ୍ସାରରେ ଡାକ୍ତର ସୂର୍ଯ୍ୟକାନ୍ତଙ୍କୁ ଭେଟି ବାପାଙ୍କୁ ନର୍ସିଂହୋମରୁ ଡିସଚାର୍ଜ ପାଇଁ ଅନୁରୋଧ କରିଥିଲେ । ଏଥିରେ ଉତ୍ୟକ୍ତ ହୋଇ ଡାକ୍ତର ସୂର୍ଯ୍ୟକାନ୍ତ ପାଟ୍ଟଯୋଶୀଙ୍କ ସମେତ ଅନ୍ୟ କିଛି ଡାକ୍ତର ସୁନ୍ଦର ବେହେରାଙ୍କ ପୁଅକୁ ନିସ୍ତୁକ ମାଡ଼ ମାରିବା ସହ ଗୋଡ଼ ଧରି ଭୁଲ ମାଗିବାକୁ ବାଧ୍ୟ କରିଥିଲେ । ଉତ୍ତେଜନା ସମୟରେ ଘଟଣାସ୍ଥଳରେ ସ୍ଥାନୀୟ ପୋଲିସ ପ୍ରଶାସନର ଏକାଧିକ ବଡ଼ବାବୁ ଉପସ୍ଥିତ ଥିଲେ ମଧ୍ୟ କିଛି ଡାକ୍ତର ଖୁଲମଖୁଲା ଆଇନକୁ ହାତକୁ ନେବାକୁ ସାହସ କରିଥିଲେ ।
ସେପଟେ ଭିମସାରରରେ ଓଟି ଭିତରେ ଡାକ୍ତରଙ୍କୁ ମାଡ଼ ମରାଯାଇଥିବା ଭଳି ଅଭିଯୋଗ ମଧ୍ୟ ସାମ୍ନାକୁ ଆସିଥିଲା । ତେବେ ପୂରା ଘଟଣାକୁ ନେଇ ଜୁନିଅର ଡାକ୍ତର ଆସୋସିଏସନ ସଭାପତି ଏବଂ ଭୀମସାରର ଭାରପ୍ରାପ୍ତ ଅଧ୍ୟକ୍ଷଙ୍କ ପ୍ରତିକ୍ରିୟା ଦେଖନ୍ତୁ ।
ତେବେ ନ୍ୟୁଜ୍ ସେଭେନ୍ରେ ଖବର ପ୍ରସାରଣ ପରେ ପୂରା ଘଟଣାର ତଦନ୍ତ କରାଯିବ ବୋଲି କହିଥିଲେ ସମ୍ବଲପୁର ଏସପି । ସେହିଭଳି ଘଟଣାରେ ପ୍ରତିକ୍ରିୟା ରଖିଛନ୍ତି ସ୍ବାସ୍ଥ୍ୟମନ୍ତ୍ରୀ । ଦକ୍ଷିଣ ପଶ୍ଚିମାଞ୍ଚଳ ଡିଆଇଜି ହିମାଂଶୁ ଲାଲ୍ କହିଛନ୍ତି ୨ଟି ଯାକ ମାମଲାର ସମୀକ୍ଷା କରିବେ ।
ପୂରା ଘଟଣା ଦେଖିଲେ, ସରକାରୀ ହସ୍ପିଟାଲରେ କାର୍ଯ୍ୟରତ ଜଣେ ଡାକ୍ତରଙ୍କ ପ୍ରାଇଭେଟ୍ ନର୍ସିଂହୋମ୍ରେ ରୋଗୀ ଚିକିତ୍ସା କଥାକୁ ନେଇ ଘଟିଛି ତୁମୁଳକାଣ୍ଡ । ସଂପୃକ୍ତ ଡାକ୍ତରଙ୍କୁ ସମର୍ଥନ କରିବାକୁ ଯାଇ ଆଇନକୁ ହାତକୁ ନେଇଛନ୍ତି ଆଉ କିଛି ଡାକ୍ତର । ଆଉ ପୂରା ଘଟଣାରେ ସବୁଠାରୁ ଚିନ୍ତା ଜନକ ବିଷୟ ହେଲା ଏକାଧିକ ପୋଲିସ ଅଧିକାରୀଙ୍କ ସାମ୍ନାରେ ଜଣେ ଯୁବକକୁ ନିର୍ଧୁମ୍ ପିଟୁଛନ୍ତି ଡାକ୍ତରମାନେ । ଆଉ ପୋଲିସ ନିରବଦ୍ରଷ୍ଟା ସାଜିଛି । ଏହି ଘଟଣାରେ ଦୋଷୀ ଡାକ୍ତରମାନଙ୍କ ସହ ଦୋଷୀ ପୋଲିସ ଅଧିକାରୀଙ୍କ ବିରୋଧରେ ମଧ୍ୟ କାର୍ଯ୍ୟାନୁଷ୍ଠାନ ହେବା ଦରକାର ।
